Joseph Anthony Ferrario

**Joseph Anthony Ferrario** (født 3. mars 1926 i Scranton i Pennsylvania i USA, død 12. desember 2003) var en katolsk prelat som ble den tredje biskop av bispedømmet Honolulu. Han innehadde embedet fra 1982 til 1993.
## Liv og virke
### Prest
Joseph A. Ferrario ble presteviet den 19. mai 1951, 25 år gammel. Han var medlem av sulpicianerne, og i pakt med deres apostolat underviste han ved en rekke skoler og presteseminarer.
### Hjelpebiskop i Honolulu
Han var fakultetsmedlem på *Saint Stephen Diocesan Seminary* i Honolulu da han ble utnevnt til hjelpebiskop av Honolulu og til titulærbiskop av *Cusa* den 8. november 1977. Den 13. januar 1978 ble han bispeviet av sin forgjenger biskop John Joseph Scanlan; medkonsekrerende var John Raphael Quinn, erkebiskop av San Francisco, og James Clifford Timlin, hjelpebiskop i Scranton.

### Biskop av Honolulu
Ved sin forgjengers aldersbetingede fratreden ble biskop Ferrario den 13. mai 1982 utevnt til ny biskop av Honolulu. Blant de første ting han gjorde var å fjerne msgr. Francis A. Marzen som redaktør for bispedømmets avis, Hawai‘i Catholic Herald. Msgr. Marzen hadde innehatt oppgaven i rundt tyve år og skrev en bitende lederartikkel ved sin fratreden.

Biskop Ferrario omgjorde bispedømmekurien og utnevnte sogneprester som støttet hans visjon om implementeringen av Det andre vatikankonsil. Mange støttet ham, andre ikke. 

I 1989 ble Joseph Ferrario beskyldt for et seksuelt overgrep, og dette førte til en anmeldelse i 1991. Saken ble avvist av retten.
 
Blant hans hardeste kritikere var noen tilhengere av erkebiskop Marcel Lefebvres St. Pius X-broderskap. Biskop Ferrario ekskommuniserte seks av dem i 1991. Kardinal Joseph Ratzinger, som var prefekt for Kongregasjonen for Troslæren, reverserte dette senere i et dekret av 28. juni 1993, ettersom Vatikanet underkjente at de hadde gått i skisma.

### Fratreden
Den 12. oktober 1993 trakk biskop Ferrario seg fra embedet, og Vatikanet aksepterte hans helsebetingede søknad om dette og utnevnte biskop Francis Xavier DiLorenzo, som da var hjelpebiskop i Scranton, til apostolisk administrator av bispedømmet Honolulu. Biskop DiLorenzo ble året etter utnevnt til biskop av Honolulu.

Biskop Ferrario trakk seg tilbake til *Saint Anthony Catholic Church* i Kailua og engasjerte seg i karitativt virke og støtte til katolsk utdannelse.

### Død
Han døde den 17. desember 2003 i en alder av 77 år, og ble gravlagt på * Hawaiian Memorial Park* i Kane'ohe. Han minnes for sin omsorg for fattige barn i bispedømmet Honolulu.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Annibale Albani (1682-1751) *1730
* Kardinal Federico Marcello Lante Montefeltro Della Rovere (1695-1773) *1732
* Biskop Charles Walmesley (1722-1797) *1756
* Erkebiskop John Carroll (1735-1815) *1790
* Biskop Jean-Louis Anne Madelain Lefebvre de Cheverus (1768-1836) *1810
*Erkebiskop Ambrose Maréchal (1768-1828) *1817
* Biskop John Dubois (1764-1842) *1826
* Biskop John Joseph Hughes (1797-1864) *1838
* Erkebiskop John McCloskey (1810-1885) *1844
* Erkebiskop Michael Augustine Corrigan (1839-1907) *1873
* Erkebiskop John Murphy Farley (1842-1918) *1895
* Erkebiskop Patrick Joseph Hayes (1867-1938) *1914
* Erkebiskop John Joseph Mitty (1884-1961) *1926
* Biskop John Joseph Scanlan (1906-1997) *1954
* Biskop *Joseph Anthony Ferrario* (1926-2003) *1978

## Referanser